text: Folkemødet er en sønderjysk opfindelse
  11 juni 2014 kl. 15.44
  Torsdag åbner Folkemødet på Bornholm, hvor en lang række syd- og sønderjyder vil også være repræsenteret. Og faktisk er det en sønderjyde, der bragte det til Danmark.
  Grænseforeningen, det danske mindretal, Designskolen i Kolding og Rødding Højskole, er blot nogle af de foreninger og institutioner fra Syd- og Sønderjylland, der vil være til stede, når Folkemødet begynder torsdag.
  Og fra Rønshoved Højskole kommer én af Folkemødets ophavsmænd. Den tidligere minister Bertel Haarder, var inviteret til en svensk udgave af folkemødet, da han fik idéen at bringe det til Danmark.
  Folkemødets formål er at styrke demokratiet og dialogen i Danmark. Det sker gennem 2056 arrangementer. I onsdagens udsendelse på TV SYD kan du møde forstanderen fra Rødding Højskole.
  Læs mere om Folkemødet på deres hjemmeside her
  